**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**14/05/2025 & 16/05/2025**

**ΠΡΟΓΡΑΜΜΑ  ΤΕΤΑΡΤΗΣ  14/05/2025**

|  |  |
| --- | --- |
| Ντοκιμαντέρ / Φύση | **WEBTV** **ERTflix** |

**16:00**  |   **Άγρια Ελλάδα  (E)**     
  
Δ' ΚΥΚΛΟΣ   
  
**Έτος παραγωγής:** 2024

Σειρά ωριαίων εκπομπών παραγωγής 2023-24.   
Η "Άγρια Ελλάδα" είναι το συναρπαστικό οδοιπορικό δύο φίλων, του Ηλία και του Γρηγόρη, που μας ξεναγεί στα ανεξερεύνητα μονοπάτια της άγριας ελληνικής φύσης.  
Ο Ηλίας, με την πλούσια επιστημονική του γνώση και ο Γρηγόρης με το πάθος του για εξερεύνηση, φέρνουν στις οθόνες μας εικόνες και εμπειρίες άγνωστες στο ευρύ κοινό. Καθώς διασχίζουν δυσπρόσιτες περιοχές, βουνοπλαγιές, ποτάμια και δάση, ο θεατής απολαμβάνει σπάνιες και εντυπωσιακές εικόνες από το φυσικό περιβάλλον.  
Αυτό που κάνει την "Άγρια Ελλάδα" ξεχωριστή είναι ο συνδυασμός της ψυχαγωγίας με την εκπαίδευση. Ο θεατής γίνεται κομμάτι του οδοιπορικού και αποκτά γνώσεις που είναι δυσεύρετες και συχνά άγνωστες, έρχεται σε επαφή με την άγρια ζωή, που πολλές φορές μπορεί να βρίσκεται κοντά μας, αλλά ξέρουμε ελάχιστα για αυτήν.  
Σκοπός της εκπομπής είναι μέσα από την ψυχαγωγία και τη γνώση να βοηθήσει στην ευαισθητοποίηση του κοινού, σε μία εποχή τόσο κρίσιμη για τα οικοσυστήματα του πλανήτη μας.

**Θεσσαλονίκη(Με Αγγλικούς Υπότιτλους)**   
**Eπεισόδιο**: 3

Σε έναν πολύ πιο κοντινό προορισμό από τους προηγούμενους, ο Ηλίας και ο Γρηγόρης ανακαλύπτουν την άγρια ζωή που φιλοξενεί η πόλη τους. Στο κέντρο, αλλά και στα περίχωρα της Θεσσαλονίκης, συναντούν και παρατηρούν από πράσινους ξενικούς παπαγάλους, ροζ φλαμίνγκο και νυκτόβιους βατράχους, μέχρι και μινιατούρες… κροκόδειλων! Οι πρωταγωνιστές της Άγριας Ελλάδας μας παρουσιάζουν μια Θεσσαλονίκη όπως σίγουρα δεν την έχουμε ξαναδεί!  
Συντελεστές /Ιδιότητες: Ηλίας Στραχίνης: Σκηνοθέτης / Αρχισυντάκτης / Επιστημονικός συνεργάτης  
Γρηγόριος Τούλιας: Διευθυντής παραγωγής   
Ελευθέριος Παρασκευάς: Διευθυντής Φωτογραφίας / Χειριστής Drone / Γραφικά  
Χρήστος Σαγιάς: Εικονολήπτης / Φωτογράφος / βοηθός σκηνοθέτη  
Σίμος Λαζαρίδης: Ηχολήπτης / Μίξη Ήχου  
Ηλίας Τούλιας: Βοηθός διευθυντή παραγωγής / Γενικών Καθηκόντων  
Γιάννης Κελίδης: Μοντέρ / Color correction / Βοηθός διευθυντή φωτογραφίας  
Εκτελεστής Παραγωγός: ΟΜΝΕΚ PRODUCTIONS

Παρουσίαση: Ηλίας Στραχίνης, Γρηγόρης Τούλιας  
Σκηνοθέτης, Αρχισυντάκτης, Επιστημονικός συνεργάτης: Ηλίας Στραχίνης  
Διευθυντής παραγωγής: Γρηγόριος Τούλιας   
Διευθυντής Φωτογραφίας, Χειριστής Drone, Γραφικά: Ελευθέριος Παρασκευάς   
Εικονολήπτης, Φωτογράφος, Βοηθός σκηνοθέτη: Χρήστος Σαγιάς  
Ηχολήπτης, Μίξη Ήχου: Σίμος Λαζαρίδης  
Βοηθός διευθυντή παραγωγής, Γενικών Καθηκόντων: Ηλίας Τούλιας  
Μοντέρ, Color correction, Βοηθός διευθυντή φωτογραφίας: Γιάννης Κελίδης

|  |  |
| --- | --- |
| Ντοκιμαντέρ | **WEBTV** **ERTflix** |

**17:00**  |   **Βίλατζ Γιουνάιτεντ (ΝΕΟ ΕΠΕΙΣΟΔΙΟ)**   **(Τροποποίηση προγράμματος)**  
  
Β' ΚΥΚΛΟΣ   
  
**Έτος παραγωγής:** 2025

Εβδομαδιαία σειρά εκπομπών παραγωγής ΕΡΤ 2025   
  
Η Βίλατζ Γιουνάιτεντ, το αθλητικο-ταξιδιωτικό ντοκιμαντέρ παρατήρησης, επισκέπτεται μικρά χωριά που έχουν δικό τους γήπεδο και ντόπιους ποδοσφαιριστές.  
Μαθαίνει την ιστορία της ομάδας και τη σύνδεσή της με την ιστορία του χωριού. Μπαίνει στα σπίτια των ποδοσφαιριστών, τους ακολουθεί στα χωράφια, τα μαντριά, τα καφενεία και καταγράφει, δίχως την παραμικρή παρέμβαση, την καθημερινότητά τους μέσα στην εβδομάδα, μέχρι και την ημέρα του αγώνα.  
Επτά κάμερες καταγράφουν όλα όσα συμβαίνουν στον αγώνα, την κερκίδα, τους πάγκους και τα αποδυτήρια, ενώ υπάρχουν μικρόφωνα παντού. Για πρώτη φορά σε αγώνα στην Ελλάδα, μικρόφωνο έχει και παίκτης της ομάδας εντός αγωνιστικού χώρου κατά τη διάρκεια του αγώνα.   
Και αυτή τη σεζόν, η Βίλατζ Γιουνάιτεντ θα ταξιδέψει σε όλη την Ελλάδα. Ξεκινώντας από την Ασπροκκλησιά Τρικάλων με τον Άγιαξ (τον κανονικό και όχι τον ολλανδικό), θα περάσει από το Αχίλλειο της Μαγνησίας, για να συνεχίσει το ταξίδι στο Σπήλι Ρεθύμνου, τα Καταλώνια Πιερίας, το Κοντοπούλι Λήμνου, τον Πολύσιτο Ξάνθης, τη Ματαράγκα Αιτωλοακαρνανίας, το Χιλιόδενδρο Καστοριάς, την Καλλιράχη Θάσου, το Ζαΐμι Καρδίτσας, τη Γρίβα Κιλκίς, πραγματοποιώντας συνολικά 16 ταξίδια σε όλη την επικράτεια της Ελλάδας. Όπου υπάρχει μπάλα και αγάπη για το χωριό.

**«ΑΟ Συκιάς Ημαθίας» (Με Αγγλικούς Υπότιτλους)**

Ο ΑΟΣ είναι το καμάρι του μικρού ορεινού χωριού της Συκιάς Μαγνησίας που μετρά λιγότερους από 100 κατοίκους.  
  
Αποκομμένοι από παντού οι Συκιώτες ξεμυτάνε χάρις στην ομάδα τους, που την κρατάνε ακμαία και αξιόμαχη τρία αδέλφια. Ο πατέρας τους τους μεγάλωσε στο χωριό, γαλουχώντας τους με το αξίωμα: τη Συκιά και τα μάτια σας.  
  
Ο Κωνσταντίνος Βήτος είναι ο πρόεδρος, ο Χρήστος Βήτος γνωστός και ως ο στρατηγός, είναι ο προπονητής του, ενώ σε ρόλο αμυντικού ογκόλιθου και κυματοθραύστη παίζει ο Άρης Βήτος. Η οικογένεια των Βήτων είναι που κρατά την ομάδα ζωντανή, όπως και όλο το χωριό που, χωρίς την ομάδα του, θεωρείται βέβαιο πως θα είχε σβήσει.  
  
Στη Συκιά, η προπόνηση θεωρείται πολύ σπάνιο γεγονός καθώς συμβαίνει κάθε τρεις μήνες. Όμως, με κάποιον μαγικό τρόπο, η ομάδα τα πηγαίνει περίφημα και στην έδρα της παραμένει αήττητη.

Ιδέα, Διεύθυνση παραγωγής, Μουσική επιμέλεια: Θανάσης Νικολάου   
Σκηνοθεσία, Διεύθυνση φωτογραφίας: Κώστας Αμοιρίδης   
Οργάνωση παραγωγής: Αλεξάνδρα Καραμπουρνιώτη   
Αρχισυνταξία: Θάνος Λεύκος-Παναγιώτου   
Δημοσιογραφική έρευνα: Σταύρος Γεωργακόπουλος   
Αφήγηση: Στέφανος Τσιτσόπουλος   
Μοντάζ: Παύλος Παπαδόπουλος, Χρήστος Πράντζαλος, Κωνσταντίνος Στάθης   
Βοηθός μοντάζ: Δημήτρης Παπαναστασίου   
Εικονοληψία: Γιάννης Σαρόγλου, Ζώης Αντωνής, Γιάννης Εμμανουηλίδης, Δημήτρης Παπαναστασίου, Κωνσταντίνος Κώττας   
Ηχοληψία: Σίμος Λαζαρίδης, Τάσος Καραδέδος   
Γραφικά: Θανάσης Γεωργίου

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων**

Το αναλυτικό δελτίο ειδήσεων με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά. Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**19:00**  |   **Ώρα Χορού  (E)**   **(Τροποποίηση προγράμματος)**  
  
Β' ΚΥΚΛΟΣ

Ωριαία εκπομπή, παραγωγής 2024.   
Τι νιώθει κανείς όταν χορεύει; Με ποιον τρόπο τον απελευθερώνει; Και τι είναι αυτό που τον κάνει να αφιερώσει τη ζωή του στην Τέχνη του χορού;   
Από τους χορούς του “δρόμου” και το tango μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, καθηγητών, χορογράφων και ανθρώπων που χορεύουν διαφορετικά είδη χορού καταγράφοντας το πάθος, την ομαδικότητα, τον πόνο, τη σκληρή προετοιμασία, την πειθαρχία και τη χαρά που ο καθένας από αυτούς βιώνει.   
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό. Μια σειρά που για μία ακόμα σεζόν ξεχειλίζει μουσική, κίνηση και ρυθμό.   
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**Hip Hop Battle (Με Αγγλικούς Υπότιτλους)**   
**Eπεισόδιο**: 2

Εκρηκτικές χορευτικές αναμετρήσεις, ρυθμός, ένταση, πάθος. Η «Ώρα Χορού» καταγράφει ένα από τα πιο ξεχωριστά hip hop battles στην Ελλάδα, το 4ο AEF Urban Dance Contest που διεξάγεται στο πλαίσιο του Φεστιβάλ Αθηνών και Επιδαύρου σε επιμέλεια του χορευτή και χορογράφου Ηλία Χατζηγεωργίου και του συνοδοιπόρου του χορευτή, Περικλή Πετράκη.  
  
Αναγνωρισμένοι και ανερχόμενοι χορευτές και χορεύτριες ανεβαίνουν στην σκηνή και αναμετριούνται σε διαφορετικά styles με τους καταξιωμένους κριτές να αποφασίζουν τους νικητές.  
  
Παράλληλα, χορευτές και διοργανωτές εξομολογούνται τις σκέψεις τους στη Νικόλ Αλεξανδροπούλου, η οποία βρίσκεται πίσω από τον φακό.

Σκηνοθεσία-Σενάριο-Ιδέα: Νικόλ Αλεξανδροπούλου  
Αρχισυνταξία: Μελπομένη Μαραγκίδου  
Διεύθυνση Φωτογραφίας: Νίκος Παπαγγελής  
Μοντάζ: Σοφία Σφυρή  
Διεύθυνση Παραγωγής: Χρήστος Καραλιάς  
Εκτέλεση Παραγωγής: Libellula Productions

|  |  |
| --- | --- |
| Αθλητικά / Μπάσκετ | **WEBTV** **ERTflix** |

**20:15**  |   **Stoiximan GBL| Προμηθέας Πάτρας Βίκος Cola - Παναθηναϊκός AKTOR | PLAY OFF 2H ΦΑΣΗ  (Z) (Αλλαγή Ώρας)**

Το πρωτάθλημα της Stoiximan GBL είναι στην ΕΡΤ. Οι συναρπαστικές αναμετρήσεις συνεχίζονται στο παρκέ της ERT World με τους αγώνες 4 ομάδων στα play in, 2 ομάδων στα play out και 6 ομάδων στα play offs.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:15**  |   **Ζακέτα Να Πάρεις  (E)**   **(Αλλαγή Ώρας)**

..τρεις ζακέτες, μία ιστορία…  
..,το οιδιπόδειο σύμπλεγμα σε αυτοτέλειες… ή αλλιώς  
όταν τρεις μάνες αποφασίζουν να συγκατοικήσουν με τους γιους τους…  
  
Κωμική, οικογενειακή σειρά μυθοπλασίας.  
Οι απολαυστικές Ελένη Ράντου, Δάφνη Λαμπρόγιαννη και Φωτεινή Μπαξεβάνη έρχονται στις οθόνες μας, κάνοντας τις ημέρες μας πιο μαμαδίστικες από ποτέ! Η πρώτη είναι η Φούλη, μάνα με καριέρα σε νυχτερινά κέντρα, η δεύτερη η Δέσποινα, μάνα με κανόνες και καλούς τρόπους, και η τρίτη η Αριστέα, μάνα με τάπερ και ξεμάτιασμα.  
  
Όσο διαφορετικές κι αν είναι όμως μεταξύ τους, το σίγουρο είναι ότι καθεμιά με τον τρόπο της θα αναστατώσει για τα καλά τη ζωή του μοναχογιού της…  
  
Ο Βασίλης Αθανασόπουλος ενσαρκώνει τον Μάνο, γιο της Δέσποινας, τον μικρότερο, μάλλον ομορφότερο και σίγουρα πιο άστατο ως χαρακτήρα από τα τρία αγόρια. Ο Παναγιώτης Γαβρέλας είναι ο Ευθύμης, το καμάρι της Αριστέας, που τρελαίνεται να βλέπει μιούζικαλ και να συζητάει τα πάντα με τη μαμά του, ενώ ο Μιχάλης Τιτόπουλος υποδύεται τον Λουκά, τον γιο της Φούλης και οικογενειάρχη της παρέας, που κατά κύριο λόγο σβήνει τις φωτιές ανάμεσα στη μάνα του και τη γυναίκα του.  
  
Φυσικά, από το πλευρό των τριών γιων δεν θα μπορούσαν να λείπουν και οι γυναίκες…  
  
Την Ευγενία, σύζυγο του Λουκά και νύφη «λαχείο» για τη Φούλη, ενσαρκώνει η Αρετή Πασχάλη. Τον ρόλο της ζουζούνας φιλενάδας του Μάνου, Τόνιας, ερμηνεύει η Ηρώ Πεκτέση, ενώ στον ρόλο της κολλητής φίλης του Ευθύμη, της γλυκιάς Θάλειας, διαζευγμένης με ένα 6χρονο παιδί, θα δούμε την Αντριάνα Ανδρέοβιτς.  
  
Τον ρόλο του Παντελή, του γείτονα που θα φέρει τα πάνω κάτω στη ζωή της Δέσποινας, με τα αισθήματα και τις… σφολιάτες του, ερμηνεύει ο Κώστας Αποστολάκης.  
  
Οι μαμάδες μας κι οι γιοι τους σε περιμένουν να σου πουν τις ιστορίες τους. Συντονίσου κι ένα πράγμα μην ξεχάσεις… ζακέτα να πάρεις!  
  
Υπάρχει η δυνατότητα παρακολούθησης της σειράς κατά τη μετάδοσή της από την τηλεόραση και με υπότιτλους για Κ/κωφούς και βαρήκοους θεατές.

**«Ιστορία μου, Αμαρτία μου»**   
**Eπεισόδιο**: 20

Η Ευγενία, ύστερα από μερικά γεγονότα που παρατηρεί, είναι σίγουρη πως η Φούλη είναι έτοιμη να ξαναρχίσει το τραγούδι, αλλά τους το κρύβει. Η Φούλη, με τη βοήθεια του Λουκά πάντα, καταφέρνει και της ξεγλιστράει, αλλά ο κλοιός της Ευγενίας σφίγγει και ο Λουκάς έχει τόσες τύψεις για τα ψέματά του, που καλεί στο σπίτι ως και τον παπα-Ιγνάτιο για ευχέλαιο, ευελπιστώντας να βρει τη δύναμη να αντέξει. Για κακή τύχη της Φούλης, ένας σεισμός, αργά το βράδυ, θα κάνει τους πάντες να πεταχτούν από τα κρεβάτια τους και να βρεθούν στο σαλόνι. Όλους, εκτός από τη Φούλη, που τραγουδάει στο μαγαζί. Η Ευγενία είναι πια σίγουρη πως η πεθερά της ετοιμάζεται να γυρίσει στις πίστες και την απειλεί πως, αν δεν τους πει πού ήταν, θα τη διώξει από το σπίτι. Η Φούλη, μη έχοντας τι άλλο να προφασιστεί, λέει πως ήταν με τη σχέση της. Τώρα, ποιον θα παρουσιάσει ως σχέση είναι άλλου παπά Ευαγγέλιο…

Παίζουν: Ελένη Ράντου (Φούλη), Δάφνη Λαμπρόγιαννη (Δέσποινα), Φωτεινή Μπαξεβάνη (Αριστέα), Βασίλης Αθανασόπουλος (Μάνος), Παναγιώτης Γαβρέλας (Ευθύμης), Μιχάλης Τιτόπουλος (Λουκάς), Αρετή Πασχάλη (Ευγενία), Ηρώ Πεκτέση (Τόνια), Αντριάνα Ανδρέοβιτς (Θάλεια), Κώστας Αποστολάκης (Παντελής).  
Και οι μικρές Αλίκη Μπακέλα & Ελένη Θάνου  
  
Σενάριο: Nίκος Μήτσας, Κωνσταντίνα Γιαχαλή  
Σκηνοθεσία: Αντώνης Αγγελόπουλος  
Κοστούμια: Δομνίκη Βασιαγιώργη  
Σκηνογραφία: Τζιοβάνι Τζανετής  
Ηχοληψία: Γιώργος Πόταγας  
Διεύθυνση φωτογραφίας: Σπύρος Δημητρίου  
Μουσική επιμέλεια: Ασημάκης Κοντογιάννης  
Τραγούδι τίτλων αρχής: Μουσική: Θέμης Καραμουρατίδης   
Στίχοι: Γεράσιμος Ευαγγελάτος   
Ερμηνεύει η Ελένη Τσαλιγοπούλου  
Εκτέλεση παραγωγής: Αργοναύτες ΑΕ  
Creative producer: Σταύρος Στάγκος  
Παραγωγός: Πάνος Παπαχατζής

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:05**  |   **Αρχελάου 5 (ΝΕΟ ΕΠΕΙΣΟΔΙΟ)**   **(Αλλαγή Ώρας)**

Η καθημερινή νεανική κωμική σειρά της ΕΡΤ, «Αρχελάου 5», δίνει ραντεβού με το τηλεοπτικό κοινό στην πιο πολυσύχναστη και νεανική γειτονιά της Αθήνας, το Παγκράτι. Οι χαρακτήρες, γεμάτοι αντιθέσεις και αντιφάσεις, θα γεμίσουν με φρέσκο αέρα και χαμόγελα τα σπίτια μας.  
  
Μεγάλοι έρωτες, ισχυρές φιλίες, προδοσίες, ρίξεις, τσακωμοί και πολλές ακόμα απρόσμενες εξελίξεις θα διαταράξουν τη ζωή πολλών διαφορετικών ανθρώπων που ήρθαν κοντά με αφορμή ένα μπαρ στην Αρχελάου 5. Ένα μπαρ που, παρά το γεγονός ότι θα μπει στο στόχαστρο πολλών, θα συνεχίζει να λειτουργεί αδιάκοπα και να αλλάζει συνεχώς τη ζωή και την καθημερινότητα όλων.

**[Με αγγλικούς υπότιτλους]**   
**Eπεισόδιο**: 42

**ΠΡΟΓΡΑΜΜΑ  ΠΑΡΑΣΚΕΥΗΣ  16/05/2025**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων**

Το αναλυτικό δελτίο ειδήσεων με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά. Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

|  |  |
| --- | --- |
| Ταινίες | **WEBTV** |

**19:00**  |   **Συνοικία το 'Ονειρο - Ελληνική Ταινία**   **(Τροποποίηση προγράμματος)**  
  
**Έτος παραγωγής:** 1961  
**Διάρκεια**: 95'

Βραβευμένο κοινωνικό δράμα.  
  
Μια φτωχογειτονιά της Αθήνας, ο Ασύρματος, είναι το κέντρο του κόσμου για τους ανθρώπους που ζουν εκεί και προσπαθούν με κάθε τρόπο να ξεφύγουν από τη φτώχεια και την ανέχεια. Ο Ρίκος, που μόλις αποφυλακίστηκε, προσπαθεί να βγάλει χρήματα, την ίδια στιγμή που η αγαπημένη του βλέπει άλλους άνδρες και ο αδερφός της προσπαθεί να συνεισφέρει στα οικονομικά της οικογένειας.  
Ο Ρίκος θα σκαρφιστεί μια δουλειά, αλλά θα ξοδέψει τα συγκεντρωμένα χρήματα. Ένας από τους «συνεταίρους» του θα αυτοκτονήσει. Ο Ρίκος, η αγαπημένη του και ο αδερφός της, ηττημένοι και απογοητευμένοι εξαιτίας των προσδοκιών που δεν ευοδώθηκαν ποτέ, θα αναγκαστούν να συμβιβαστούν με την ωμή πραγματικότητα.  
  
Πρόκειται για μια ταινία γυρισμένη πάνω στα νεορεαλιστικά πρότυπα, μ’ ένα πολύ δυνατό καστ ηθοποιών, η οποία εντυπωσίασε λόγω της ευαίσθητης σκηνοθετικής ματιάς του Αλέκου Αλεξανδράκη και των δυνατών κοινωνικών μηνυμάτων της.  
  
Διακρίσεις:  
Η ταινία κέρδισε δύο βραβεία στο Φεστιβάλ Κινηματογράφου Θεσσαλονίκης 1961: Βραβείο Β΄ Ανδρικού Ρόλου (Μάνος Κατράκης) και Βραβείο Φωτογραφίας (Δήμος Σακελλαρίου).

Παίζουν: Αλέκος Αλεξανδράκης, Αλίκη Γεωργούλη, Μάνος Κατράκης, Αλέκος Πέτσος, Αλέκα Παΐζη, Σαπφώ Νοταρά, Ηλέκτρα Καλαμίδου, Σπύρος Μουσούρης, Θανάσης Μυλωνάς, Αθανασία Μουστάκα, Βάσος Ανδρονίδης, Κώστας Μπαλαδήμας, Γιώργος Τζώρτζης, Γιώργος Βλαχόπουλος, Λάμπρος Κοτσίρης, Ελένη Καρπέτα, Γιάννα Ολυμπίου, Τάσος Δαρείος, Εύα Ευαγγελίδου, Κώστας Μανιουδάκης, Αντώνης ΒούλγαρηςΣενάριο: Τάσος Λειβαδίτης, Κώστας Κοτζιάς  
Φωτογραφία: Δήμος Σακελλαρίου  
Μουσική: Μίκης Θεοδωράκης  
Τραγούδι: Γρηγόρης Μπιθικώτσης  
Σκηνοθεσία: Αλέκος Αλεξανδράκης

|  |  |
| --- | --- |
| Ταινίες | **WEBTV** |

**00:15**  |   **Χρόνια Πολλά - Ελληνικός Κινηματογράφος**     
*(Happy Birthday)*   
  
**Έτος παραγωγής:** 2017  
**Διάρκεια**: 90'

Κοινωνική ταινία, ελληνικής παραγωγής του 2017, διάρκειας 90 λεπτών.   
  
Σε μικρή απόσταση από τις διαδηλώσεις στο κέντρο της Αθήνας, η δεκαεξάχρονη Μαργαρίτα «ζυγίζει» ένα νεράντζι με το χέρι της και ετοιμάζεται να το πετάξει στην κλούβα των ΜΑΤ, που είναι παρκαρισμένη λίγα μέτρα πιο κάτω. Μέσα στην κλούβα ο Γιώργος, ο πατέρας της Μαργαρίτας, ετοιμάζεται να σβήσει τα κεράκια της τούρτας των γενεθλίων του, με τους συνάδελφους τριγύρω του να τραγουδούν "Χρόνια Πολλά".   
  
Θέλοντας να προστατέψει την κόρη της από τις ταραχές, αλλά και να δώσει μία ακόμα ευκαιρία στη σχέση πατέρα-κόρης, η μητέρα της, η Σοφία, στέλνει τον Γιώργο και τη Μαργαρίτα στο εξοχικό τους για λίγες μέρες, πιστεύοντας πως, ό,τι και να γίνει εκεί, δεν μπορεί να είναι χειρότερο από αυτό που συμβαίνει στην πόλη.

Σενάριο - Σκηνοθεσία: Χρίστος Γεωργίου   
Παίζουν: Νεφέλη Κουρή, Δημήτρης Ήμελλος, Μυρτώ Αλικάκη, Βασίλης Μαγουλιώτης   
  
Δ/ντής Φωτογραφίας: Γιώργος Γιαννέλης | Μοντάζ: Αλίκη Παναγή | Ήχος: Ντίνος Κίττου | Μουσική: Κωνσταντής Παπακωνσταντίνου | Σκηνικά: Μιχάλης Σαμιώτης | Κοστούμια: Μαρία Καραπούλιου | Μακιγιάζ: Γιάννης Παμούκης|Παραγωγή: View Master Films | Παραγωγοί: Γιώργος Κυριάκος, Κώστας Λαμπρόπουλος | Συμπαραγωγοί: Twenty Twenty Vision, Pallas Films, Manny Films, Lychnari Productions | Υποστήριξη συμπαραγωγής: Ταμείο Eurimages, Ταμείο Συμπαραγωγών EKK – CNC, ΕΡΤ Α.Ε.

|  |  |
| --- | --- |
| Ταινίες | **WEBTV** |

**01:45**  |   **Συνοικία το 'Ονειρο - Ελληνική Ταινία**   **(Τροποποίηση προγράμματος)**  
  
**Έτος παραγωγής:** 1961  
**Διάρκεια**: 95'

Βραβευμένο κοινωνικό δράμα.  
  
Μια φτωχογειτονιά της Αθήνας, ο Ασύρματος, είναι το κέντρο του κόσμου για τους ανθρώπους που ζουν εκεί και προσπαθούν με κάθε τρόπο να ξεφύγουν από τη φτώχεια και την ανέχεια. Ο Ρίκος, που μόλις αποφυλακίστηκε, προσπαθεί να βγάλει χρήματα, την ίδια στιγμή που η αγαπημένη του βλέπει άλλους άνδρες και ο αδερφός της προσπαθεί να συνεισφέρει στα οικονομικά της οικογένειας.  
Ο Ρίκος θα σκαρφιστεί μια δουλειά, αλλά θα ξοδέψει τα συγκεντρωμένα χρήματα. Ένας από τους «συνεταίρους» του θα αυτοκτονήσει. Ο Ρίκος, η αγαπημένη του και ο αδερφός της, ηττημένοι και απογοητευμένοι εξαιτίας των προσδοκιών που δεν ευοδώθηκαν ποτέ, θα αναγκαστούν να συμβιβαστούν με την ωμή πραγματικότητα.  
  
Πρόκειται για μια ταινία γυρισμένη πάνω στα νεορεαλιστικά πρότυπα, μ’ ένα πολύ δυνατό καστ ηθοποιών, η οποία εντυπωσίασε λόγω της ευαίσθητης σκηνοθετικής ματιάς του Αλέκου Αλεξανδράκη και των δυνατών κοινωνικών μηνυμάτων της.  
  
Διακρίσεις:  
Η ταινία κέρδισε δύο βραβεία στο Φεστιβάλ Κινηματογράφου Θεσσαλονίκης 1961: Βραβείο Β΄ Ανδρικού Ρόλου (Μάνος Κατράκης) και Βραβείο Φωτογραφίας (Δήμος Σακελλαρίου).

Παίζουν: Αλέκος Αλεξανδράκης, Αλίκη Γεωργούλη, Μάνος Κατράκης, Αλέκος Πέτσος, Αλέκα Παΐζη, Σαπφώ Νοταρά, Ηλέκτρα Καλαμίδου, Σπύρος Μουσούρης, Θανάσης Μυλωνάς, Αθανασία Μουστάκα, Βάσος Ανδρονίδης, Κώστας Μπαλαδήμας, Γιώργος Τζώρτζης, Γιώργος Βλαχόπουλος, Λάμπρος Κοτσίρης, Ελένη Καρπέτα, Γιάννα Ολυμπίου, Τάσος Δαρείος, Εύα Ευαγγελίδου, Κώστας Μανιουδάκης, Αντώνης ΒούλγαρηςΣενάριο: Τάσος Λειβαδίτης, Κώστας Κοτζιάς  
Φωτογραφία: Δήμος Σακελλαρίου  
Μουσική: Μίκης Θεοδωράκης  
Τραγούδι: Γρηγόρης Μπιθικώτσης  
Σκηνοθεσία: Αλέκος Αλεξανδράκης

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:30**  |   **Ειδήσεις - Αθλητικά - Καιρός (Αλλαγή Ώρας)**

Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**